**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2018 M. SAUSIO 25 D. SPRENDIMO NR. T2-6 „DĖL KLAIPĖDOS MIESTO SAVIVALDYBĖS 2018–2020 METŲ STRATEGINIO VEIKLOS PLANO PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Sprendimo projekto tikslas – pakeisti Klaipėdos miesto savivaldybės 2018–2020 m. strateginio veiklos plano (patvirtinto Klaipėdos miesto savivaldybės tarybos 2018 m. sausio 25 d. sprendimu Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas dėl šių priežasčių:

1. buvo priimti teisės aktai, kurie įtakoja strateginio veiklos plano programų turinį;

2) Savivaldybės administracijos struktūriniai padaliniai (asignavimų valdytojai) pateikė prašymus dėl strateginio veiklos plano programų tikslinimo.

Siūlomi keitimai visose 13-koje programų.

Programų pakeitimų lyginamieji variantai su paaiškinimais, kodėl reikalingi pakeitimai, yra pateikiami *Excel* formate.

**3. Kokių rezultatų laukiama.**

Patvirtinus Klaipėdos miesto savivaldybės 2018–2020 m. strateginio veiklos plano pakeitimus, Savivaldybės administracija turės galimybę įgyvendinti tinkamai įgyvendinti programų priemones, dokumente atsispindės programoms skirtas papildomas bei patikslintas finansavimas iš savivaldybės biudžeto ir kitų finansavimo šaltinių.

## **4. Sprendimo projekto rengimo metu gauti specialistų vertinimai.**

Negauti.

## **5. Išlaidų sąmatos, skaičiavimai, reikalingi pagrindimai ir paaiškinimai.**

Programų pakeitimai atlikti pagal asignavimų valdytojų pateiktus pasiūlymus bei prašymus koreguoti programas.

## **6. Galimos teigiamos ar neigiamos sprendimo priėmimo pasekmės.**

Teigiamos pasekmės – bus tinkamai ir laiku įgyvendintos Klaipėdos miesto savivaldybės 2018–2020 m. strateginio veiklos plano programų priemonės.

Neigiamų pasekmių nenumatoma.

**7. Papildoma informacija.** Prie aiškinamojo rašto pridedamalentelė, kurioje susistemintos savivaldybės tarybos narių pastabos, pateiktos svarstant 2018 m. sausio mėn. savivaldybės tarybos posėdyje Klaipėdos miesto savivaldybės 2018–2020 metų strateginio veiklos plano projektą, ir pateikiami Savivaldybės administracijos atsakymai/siūlymai. Savivaldybės tarybos posėdžio metu buvo išsakytas prašymas pateikti atsakymus į pastabas/pasiūlymus, kai bus atliekamas strateginio veiklos plano keitimas.

**PRIDEDAMA.**

1. Klaipėdos miesto savivaldybės 2018–2020 m. strateginio veiklos plano keičiamų programų lyginamieji variantai, 93 lapai;

2. Pastabų, pateiktų savivaldybės tarybai svarstant Klaipėdos miesto savivaldybės 2018–2020 metų strateginio veiklos plano projektą, suvestinė ir Savivaldybės administracijos siūlymai, 8 lapai.

Strateginio planavimo skyriaus vedėja Indrė Butenienė